62022CO0596_INF
Digriet tal-Qorti tal-Ġustizzja (Is-Seba’ Awla) tat-28 ta’ Frar 2023 –Kreis Gütersloh
(Kawża C‑596/22) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Ambjent – Evalwazzjoni tal-effetti ta’ ċerti proġetti pubbliċi u privati fuq l-ambjent – Direttiva 2011/92/UE – Obbligu li ssir evalwazzjoni tal-effetti fuq l-ambjent jew eżami każ b’każ – Effetti kumulattivi ta’ proġetti – Kostruzzjoni ta’ bini għal kapuċelli fil-viċinanza immedjata ta’ binjiet simili”
1.
Domandi preliminari – Risposta li ma tħalli ebda dubju raġonevoli – Risposta li tkun tista’ kjarament tiġi dedotta mill-ġurisprudenza – Applikazzjoni tal-Artikolu 99 tar-Regoli tal-Proċedura
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 99)
(ara l-punti 24, 25)
2.
Ambjent – Evalwazzjoni tal-effetti ta’ ċerti proġetti fuq l-ambjent – Direttiva 2011/92 – Sottomissjoni għal evalwazzjoni ta’ proġetti fil-klassijiet elenkati fl-Anness II – Teħid inkunsiderazzjoni tal-effett kumulattiv ta’ proġett flimkien ma’ proġetti oħra – Leġiżlazzjoni nazzjonali li tillimita l-obbligu li dan l-effett kumulattiv jiġi eżaminat biss għal proġetti marbuta ma’ installazzjonijiet simili – Inammissibbiltà
(Direttiva tal-Parlament Ewropew u tal-Kunsill 2011/92, kif emendata bid-Direttiva 2014/52, Artikolu 4(3), u l-punti 1(b) u 3(g) tal-Anness III)
(ara l-punti 27 sa 34 u d-dispożittiv 1)
3.
Ambjent – Evalwazzjoni tal-effetti ta’ ċerti proġetti fuq l-ambjent – Direttiva 2011/92 – Sottomissjoni għal evalwazzjoni ta’ proġetti fil-klassijiet elenkati fl-Anness II – Eżami każ b’każ – Leġiżlazzjoni nazzjonali li tipprevedi tali eżami biss għall-proġetti li individwalment ma jilħqux il-livell previst fl-Anness I – Ammissibbiltà – Teħid inkunsiderazzjoni tal-effett kumulattiv ta’ tali proġett flimkien ma’ proġetti oħra – Proġett li jilħaq il-livell previst fl-Anness I meqjus flimkien ma’ proġetti oħra – Indiċi ta’ proġett li jista’ jkollu effetti sinjifikattivi fuq l-ambjent
(Direttiva tal-Parlament Ewropew u tal-Kunsill 2011/92, kif emendata bid-Direttiva 2014/52, Artikoli 2(1), 4(2)(a), il-punt 17(a) tal-Annessi I, u l-Anness II)
(ara l-punti 37 sa 47 u d-dispożittiv 2)
Dispożittiv
1)
L-Artikolu 4(3) tad-Direttiva 2011/92/UE tal-Parlament Ewropew u tal-Kunsill tat-13 ta’ Diċembru 2011 dwar l-istima tal-effetti ta’ ċerti proġetti pubbliċi u privati fuq l-ambjent, kif emendata bid-Direttiva 2014/52/UE tal-Parlament Ewropew u tal-Kunsill tas-16 ta’ April 2014, moqri flimkien mal-punt 1(b) u l-punt 3(g) tal-Anness III tad-Direttiva 2011/92, kif emendata,
għandu jiġi interpretat fis-sens li:
jopponi leġiżlazzjoni ta’ Stat Membru li tipprovdi li l-obbligu li jiġi eżaminat l-impatt li proġett jista’ jkollu flimkien ma’ proġetti oħra huwa limitat għas-sitwazzjonijiet li fihom dan il-proġett ta’ installazzjoni u dawn il-proġetti l-oħra jkunu marbuta ma’ installazzjonijiet li huma komuni għalihom.
2)
Id-Direttiva 2011/92, kif emendata bid-Direttiva 2014/52,
għandha tiġi interpretata fis-sens li:
ma tipprekludix leġiżlazzjoni ta’ Stat Membru li tipprovdi biss għal eżami każ b’każ, fis-sens tal-Artikolu 4(2)(a) tad-Direttiva 2011/92, kif emendata, fir-rigward ta’ proġett li, individwalment, ma jilħaqx il-livell previst fil-punt 17(a) tal-Anness I tad-Direttiva 2011/92, kif emendata, iżda jilħaq dan il-livell meta jitqies flimkien ma’ proġetti oħra. Fl-ambitu ta’ dan l-eżami każ b’każ, il-fatt li tali proġett jilħaq dan il-livell meta jitqies flimkien ma’ proġetti oħra jista’ madankollu jikkostitwixxi indikazzjoni li dan il-proġett jista’ jkollu effetti sinjifikattivi fuq l-ambjent, fis-sens tal-Artikolu 2(1) tad-Direttiva 2011/92, kif emendata.
(
1
)	ĠU C 463 tal-5.12.2022.